29. jaanuar

29. jaanuar on Gregoriuse kalendri 29. päev. Juliuse kalendri järgi 16. jaanuar (1901–2099).

Sündmused

Eestis
 1223 – Viljandis algas ülestõus Mõõgavendade ordu võimu vastu. Kohalikud sakalased tapsid koos nendega linnuses elanud orduvennad ja teised sakslased. Ülestõus suruti maha augustis.
 1922 – Eesti meistriks kiiruisutamises tuli esimest korda Aleksander Mitt, sest favoriit Christfried Burmeister võistles samal ajal Riias, võites rahvusvahelise karika.
 1928 – lõppesid Eesti meistrivõistlused kiiruisutamises. Mitmevõistluses võitis Christfried Burmeister.
 1938 – Õpetatud Eesti Selts tähistas 100. aastapäeva.
 1939 – Johan Laidoner osales Helsingis Vabadussõjas võidelnud Soome vabatahtlike peetud 20. aastapäeva pidustustel.
   1939   – kriminaalpolitsei avastas Narvas kolm salajast raadiojaama.
 1940 – Läänemaa vallavanemad andsid ametitõotuse.
1942 – Saksa okupatsioon Eestis: lõppes kampaania, mille käigus rindemeestele korjati soojasid riietusesemeid; kokku üle 300 000 eseme.
1942 – õppetöö algas Tartu ülikoolis.
 1972 – Ilmar Pleer valiti Eesti Rahvuskomitee Ühendriikides esimeheks.
 1992 – Edgar Savisaare juhitud üleminekuvalitsus astus tagasi.
 1998 – Soome annetas Eestile ligi 19 suurtükki – pandi alus Eesti suurtükiväele.
 2005 – maavärin magnituudiga 3,8 Kärdla lähistel.

Maailmas

 1616 – hollandi meresõitjad Jacob Le Maire ja Willem Schouten seilasid esimestena ümber Kap Hoorni.
 1863 – Bear Riveri tapatalgud, milles USA sõjavägi hävitas kuni 400 šošonit.
 1886 – Karl Benz esitas taotluse auto patentimiseks.
 1891 – Hawaii viimaseks kuningannaks sai Liliuokalani.
 1942 – Rio de Janeiro protokolliga lõpetati Peruu-Ecuadori sõda. Ecuador pidi loovutama ligi poole oma territooriumist Peruule.
 1964 – Austrias Innsbruckis avati 1964. aasta taliolümpiamängud.
 1966 – Luksemburgi kompromissiga lõpetati Euroopa Majandusühenduses tühja tooli poliitika.
 1998 – Kanada, Jaapan, Venemaa, Ameerika Ühendriigid ja Euroopa Kosmoseagentuuri liikmesriigid sõlmisid kokkuleppe Rahvusvahelise kosmosejaama ehitamiseks.
 2002 – oma esimeses peale 11. septembri terrorirünnakuid peetud olukorrast riigis kõnes liigitas Ameerika Ühendriikide president George W. Bush Põhja-Korea, iraani ja Iraagi "kurjuse telje" riikideks.

Sündinud 

 1860 – Anton Tšehhov, vene kirjanik
 1866 – Romain Rolland, prantsuse kirjanik
 1877 – Georges Albert Julien Catroux, Prantsuse poliitik
 1884 – Juhan Aavik, eesti helilooja ja dirigent
 1921 – Herta Laipaik, eesti kirjanik
 1929 – Aare Kuusik, eesti entomoloog
 1932 – José Ayala Lasso, Ecuadori välisminister (1977–1979, 1997–1999)
 1935 – Fred Jüssi, eesti zooloog, loodusfotograaf
 1936 – Väinö Kirstinä, soome kirjanik
 1942 – Robert Cleve Bonner, USA poliitik
 1945 – Tom Selleck, ameerika näitleja
 1973 – Raivo Seppo, eesti kirjanik
 1978 – Bronwyn Thompson, austraalia kergejõustiklane
 1978 – Martin Schmitt, saksa suusahüppaja

Surnud 

 1888 – Edward Lear, inglise kunstnik ja kirjanik
 1899 – Alfred Sisley, inglise maalikunstnik
 1906 – Christian IX, Taani kuningas
 1940 – Nedo Nadi, itaalia vehkleja
 1945 – Gustav Flatow, saksa võimleja
1955 – Hans Hedtoft, Taani poliitik
1963 – Robert Frost, ameerika luuletaja
1989 – Mihhail Tšulaki, Vene helilooja
1995 – Kuldar Sink, eesti helilooja
 2009 – Henn Rooneem, eesti raamatukunstnik

Pühad 
 ...

Ilmarekordid 
 2007 – selle aasta talvel madalaim temperatuur Eestis (−26,1 °C, Kuusiku)

Viited

Jaanuar 29